text: Макрон и Меркел очакват от САЩ и Дания обяснения за обвиненията в шпионаж | Informiran.net
  "Държа на доверието, което свързва европейци и американци" и "между нас няма място за подозрения", подчерта френският президент. "Затова очакваме пълна яснота. Поискахме нашите датски и американски партньори да предоставят цялата информация за тези разкрития и за случилото се и очакваме тези отговори", каза той.
  "Мога само да се присъединя към думите на Еманюел Макрон", додаде Ангела Меркел. Тя определи като окуражителен "факта, че датското правителство, включително министърът на отбраната, също много ясно показа какво мисли по въпроса. Това е добра основа не само за изясняване на фактите, но и за установяване на взаимоотношения на доверие", коментира Меркел.